బోడ జనార్థన్

బోడ జనార్థన్ తెలంగాణ రాష్ట్రానికి చెందిన రాజకీయ నాయకుడు మరియు మాజీ మంత్రి . ఆయన నాలుగుసార్లు చెన్నూర్ నియోజకవర్గం ఎమ్మెల్యేగా పని చేశాడు.

జననం, విద్యాభాస్యం 
బోడ జనార్థన్ 1959లో తెలంగాణ రాష్ట్రం,  ఆదిలాబాద్, మందమర్రి లో జన్మించాడు. ఆయన 1వ తరగతి నుండి 7వ తరగతి వరకు మందమర్రి జిల్లా పరిషత్ పాఠశాలలో, 8వ తరగతి నుండి 10వ తరగతి వరకు కరీంనగర్ జిల్లా, జమ్మికుంట లోని జిల్లా పరిషత్ పాఠశాలలో పూర్తి చేశాడు. ఆయన మంచిర్యాల లోని ప్రభుత్వ జూనియర్ కళాశాలలో ఇంటర్మీడియట్ పూర్తి చేశాడు.

రాజకీయ జీవితం
బోడ జనార్థన్ తెలుగుదేశం పార్టీ ద్వారా రాజకీయాల్కోకి వచ్చి 1985లో జరిగిన అసెంబ్లీ ఎన్నికల్లో చెన్నూర్ అసెంబ్లీ నియోజకవర్గం నుండి పోటీ చేసి కాంగ్రెస్ పార్టీ అభ్యర్థి కోదాటి దేవకి దేవిపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1989 అసెంబ్లీ ఎన్నికల్లో  కాంగ్రెస్ పార్టీ అభ్యర్థి కోదాటి ప్రదీప్‌పై గెలిచి ఎన్టీ రామారావు మంత్రివర్గంలో కార్మిక శాఖ మంత్రిగా పని చేశాడు. 

బోడ జనార్థన్ 1994 శాసనసభ ఎన్నికలలో కాంగ్రెస్ పార్టీ అభ్యర్థి సంజీవరావుపై , 1999లో కాంగ్రెస్ పార్టీ అభ్యర్థి  జి.వినోద్ పై  ఎమ్మెల్యేగా గెలిచాడు. ఆయన 2004లో కాంగ్రెస్ పార్టీ అభ్యర్థి జి.వినోద్ చేతిలో ఓటమి పాలయ్యాడు.ఆయన 2011లో వైయస్సార్ కాంగ్రెస్ పార్టీలో చేరి, ఆ పార్టీ మంచిర్యాల జిల్లా (తూర్పు) అధ్యక్షునిగా పని చేశాడు. ఆయన వైయస్సార్ కాంగ్రెస్ పార్టీకి రాజీనామా చేసి, తిరిగి టీడీపీలో చేరాడు. 

బోడ జనార్థన్ 2013లో కాంగ్రెస్ పార్టీలో చేరాడు. ఆయనకు 2018లో జరిగిన అసెంబ్లీ ఎన్నికల్లో కాంగ్రెస్ పార్టీ టికెట్ దక్కలేదు. ఆయన జూన్ 2019లో భారతీయ జనతా పార్టీలో చేరాడు.

మూలాలు

ఆదిలాబాదు జిల్లా నుండి ఎన్నికైన శాసన సభ్యులు
ఆదిలాబాదు జిల్లా రాజకీయ నాయకులు
ఆంధ్రప్రదేశ్ శాసన సభ్యులు (1985)
ఆంధ్రప్రదేశ్ శాసన సభ్యులు (1989)
ఆంధ్రప్రదేశ్ శాసన సభ్యులు (1994)
ఆంధ్రప్రదేశ్ శాసన సభ్యులు (1999)